stanford-oval/wikipedia huggingface dataset:
מסע בין כוכבים: חלל עמוק 9 – דמויות
באג'ורנים > אופקה סולאן

אופקה סולאן, המגולמת על ידי השחקנית קמיל סביולה, היא ה"קאי" (המנהיגה הרוחנית הבכירה ביותר) של הבאג'ורנים, בתקופת הכיבוש הקרדאסי ובחודשים הראשונים לאחר סיומו, בשנת 2369. קאי אופקה מזהה את קומנדר סיסקו כשליח מיוחד ששלחו הנביאים אל באג'ור, על אף שהוא מסתייג מכך.
בתגובה לחיזיון נבואי שחוותה קאי אופקה, תוך שימוש באחד מכדורי הנבואה הבאג'ורנים, היא עוזבת לראשונה את כוכב הלכת באג'ור, ומצטרפת אל סיסקו ואל מייג'ור קירה למסעם דרך חור התולעת, אל רביע גמא, שם היא מוצאת את מותה, כתוצאה מתאונת התרסקות על ירח. קאי אופקה קמה לתחייה על ידי חיידקים מלאכותיים שעל הירח, אשר תוכננו במיוחד לעבוד רק על הירח, ובכך - היא נאלצת להישאר מאחור.
בתקופת הכיבוש הקרדאסי, קאי אופקה הייתה משתפת פעולה; היא הסגירה מקום הימצאו של מחנה מורדים, אשר בנה היה חלק ממנו, ובכך איפשרה לקרדאסים לתקוף שם ולהרוג את כולם. היא עשתה זאת משום שהקרדאסים איימו להרוס את כל הערים הבאג'וריות הסמוכות, כך שבגידתה במורדים (לרבות הבן שלה) הצילה חייהם של אלפי באג'ורנים. מאוחר יותר, ודק בראייל אנטוס פרש מהתמודדות על תפקיד הקאי הבא שלאחר אופקה, במאמץ לשמור על מעשיה בסוד, ושלא להרוס את מורשתה. הדבר הוביל לבחירתה של ודק ווין אדאמי השנוייה במחלוקת.
Opaka  באתר Memory Alpha (ויקי מסע בין כוכבים)
באג'ורנים > שקאר אדון

שקאר אדון הוא מנהיג התנגדות באג'ורני, איכר, אשר מאוחר יותר הפך לשר הראשון (ראש ממשלה) של באג'ור. את התפקיד גילם השחקן הקנדי דאנקן רגהר.
שקאר, לשעבר איכר ממחוז דאקור על כוכב הלכת באג'ור, חזר לשדותיו בשנת 2369, לאחר 25 שנות לחימה בכובשים הקרדאסים. כשנתיים לאחר מכן הוא נכנס לפוליטיקה, כמנהיג החילוני של עולמו. כראש תא מחתרת (שנקרא על שמור), הוא שלח את קירה נריס למשימתה הראשונה כשהיא בת 13 בלבד, מאחר שנאלץ למלא את השורות. השניים חזרו לשתף פעולה יחד שנים מאוחר יותר, במהלך עימות עם קאי ווין, אשר כמעט התדרדר לאלימות.
לאחר אותו עימות, ובעקבות התמיכה הציבורית שקיבל על אופן טיפולו בעימות, שקאר זכה בבחירות והתמנה לשר הראשון (ראש הממשלה) - השני לאחר סיום הכיבוש של באג'ור, ובכך הביא לסיום כהונתה של ווין אדאמי כראש הממשלה בפועל. במהלך כהונתו - פעל שקאר למען הצטרפותה של באג'ור כחברה בפדרציית הכוכבים המאוחדת. שנה לאחר שנבחר, שקאר מגלה לקירה כי התאהב בה; הוא התקשה לקבל את העובדה כי אהובתו משמשת פונדקאית לעובר של קייקו ומיילס או'בריאן.
מערכת היחסים הרומנטית של שקאר וקירה הסתיימה בשנת 2373, לאחר שקירה ביקרה במקדש באג'ורני, וגילתה כי הם לא נועדו "ללכת באותה הדרך".
Shakaar Edon באתר Memory Alpha (ויקי מסע בין כוכבים)
באג'ורנים > נילה

נילה, בגילומה של השחקנית האמריקאית רובין כריסטופר, היא מהנדסת באג'ורנית על תחנת החלל חלל עמוק 9, המשמשת כסגניתו של צ'יף או'בריאן.
בפרק סיום העונה הראשונה של הסדרה, מתגלה (לצופים בלבד) כי נילה פעלה בשיתוף פעולה עם ודק ווין אדאמי, בניסיון להתנקש בחייו של ודק בראייל - יריבה המר של ווין והמועמד המוביל לתפקיד הקאי הבא. קומנדר סיסקו מצליח למנוע את ההתנקשות, ונילה נעצרת. למרות חשדותיה של מייג'ור קירה - מעורבותה של ווין בניסיון ההתנקשות מעולם לא הוכח.
Neela באתר Memory Alpha (ויקי מסע בין כוכבים)
באג'ורנים > מורה פול

ד"ר מורה פול היה מדען באג'ורני ששובץ לחקור את משנה הצורה אשר לימים יזכה לשם "אודו". ד"ר מורה חקר ולימד את אודו במרכז הבאג'ורני למדע בתקופת הכיבוש של באג'ור, בשנים 2358–2365. בראשית, אודו לא ידע כיצד לשנות את צורתו, ולפיכך היה נתון במצבו הטבעי - נוזל ג'לטיני. רק לאחר שלמד לשנות צורה - עטה על עצמו אודו מראה חיצוני של דמוי-אדם. כאשר אודו משנה את צורתו לצורת דמוי-אדם, הוא מחקה את התספורת של ד"ר מורה.
בתחילה, אודו נטר טירה כלפי ד"ר מורה, על כך שלא הבין כי יצור תבוני. תחת לחץ מהקרדאסים לקבל תשובות מהו "אודו", מבלי להבין באופן מלא עם מה יש לו עסק, ד"ר מורה השתמש בשיטות מפוקפקות בניסויים שלו, בפרט: כאשר שהסבו לאודו כאב פיזי. שנים לאחר מכן, אודו עזב את המכון. השניים לא יישבו את המחלוקות ביניהם עד לשנת 2373, כאשר ד"ר מורה הגיע אל חלל עמוק 9, על מנת לסייע לאודו בטיפול אחר תינוק-משתנה עזוב.
דמותו של ד"ר מורה פול גולמה על ידי השחקן ג'יימס סלויאן.
Mora Pol באתר Memory Alpha (ויקי מסע בין כוכבים)
באג'ורנים > טהאנה לוס

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
טריל > לנרה קאהן

ד"ר לנרה קאהן, בגילומה של סוזאנה תומפסון, היא אישה מגזע טריל, אשר משמשת פונדקאית לשיתופן קאהן, אשר כנילאני קהאן, בחיים קודמים, הייתה נשואה לטוריאס דקס. דמותה הופיעה בסדרה בפרק "Rejoined" בלבד.
Lenara Kahn באתר Memory Alpha (ויקי מסע בין כוכבים)
משתנים > מִשְתָנָה נקבה

המִשְתָנָה הנקבה היא משתנה חסר, שם, אשר מובילה את הפלישה של הדומיניון לרביע אלפא. היא מופיעה לראשונה בפרק פתיחת העונה השלישית "The Search, Part I", ומגולמת על ידי השחקנית סלומי ג'נס. בפרק סיום הסדרה, "What You Leave Behind", היא מוסרת עצמה לידי הפדרציה ומסכימה לעמוד למשפט על פשעי מלחמה.
Female Changeling באתר Memory Alpha (ויקי מסע בין כוכבים)
פרנגי > בראנט

בראנט, בגילומו של השחקן ג'פרי קומבס, הוא כונס נכסים פרנגי מטעם רשות המסחר הפרנגית.
בראנט הוא יריבו הגדול ביותר של קווארק, שהוא רואה כאיום על דרך החיים הפרנגית, ולעיתים קרובות מנסה להרוס אותו; באחת הפעמים - על ידי תפיסת מקומו של הנגוס הגדול זק. בניגוד לכך, מקבילו מיקום המראה הוא אדם מאוד ידידותי וחביב, עם רגשות אהבה נכזבת כלפי אזרי טיגאן של היקום החלופי, אשר בסופו של דבר - נרצח על ידי המנהלת (קירה נריס של יקום המראה).
בראנט הופיע בסך הכל ב-8 מפרקי "מסע בין כוכבים: חלל עמוק 9", הראשון מביניהם - הפרק "Family Business" מעונה 3.
קומבס מתאר את בראנט כ"פקיד מס הכנסה מהגיהנום".
Brunt באתר Memory Alpha (ויקי מסע בין כוכבים)
Brunt (mirror) באתר Memory Alpha (ויקי מסע בין כוכבים)
פרנגי > זק

זק היה הנגוס הגדול של הברית הפרנגית במשך רוב המאה ה-24. את דמותו מגלם השחקן וולאס שון.
זמן קצר לאחר גילוי חור התולעת בסמוך לבאג'ור, זק שקל לפרוש מתפקידו. הוא הגיע אל תחנת החלל חלל עמוק 9, והכריז כי קווארק יהיה יורשו, ולאחר מכן - נראה כי מת. בסופו של דבר, התגלה כי זק ביים את מותו על מנת לבחון אם בנו דראקס מוכן להחליף אותו, אולם דראקס נכשל כישלון חרוץ, ולפיכך - זק חזר לתפקיד הנגוס הגדול.
במהלך טורניר "טנגו" על כוכב הבית של הפרנגי, זק התאהב באישקה, אמו של קווארק. השניים נפרדו לזמן קצר, אולם חזרו זה לזה. זק, הסובל מבעיות זיכרון, מותיר את כל ענייניו הפיננסיים לאישקה - כלכלנית מבריקה. בסופו של דבר, זק נכנע להשפעתה הפמיניסטית, ומתקן את החוקה הפרנגית כך שתתיר לנשים פרנגיות ללבוש בגדים בציבור ולהרוויח כסף. בסופו של דבר, זק ואישקה פורשים לכוכב הנופש רייסה, לא בטרם זק ממנה את רום להיות יורשו, כנגוס הגדול הבא.
Zek באתר Memory Alpha (ויקי מסע בין כוכבים)
פרנגי > אישקה

אישקה, המכונה לעיתים קרובות "מוגי", היא אלמנתו של קלדאר, אמא של קווארק ושל רום וסבתו של נוג. אישקה מתייחסת בביטול לחוקים הפרנגים, אשר בין השאר אוסרים על אישה מללבוש בגדים או להרוויח כסף, למורת רוחו של קווארק, החושש מן ההשלכות לכך מצד רשות המסחר הפרנגית. אישקה הופכת לבת־זוגו של הנגוס הגדול זק, והופכת ליועצת הסתרים שלו לעניינים פיננסיים. בסופו של דבר, היא משתמשת בהשפעתה עליו על מנת להעביר רפורמות חברתיות, כגון לאפשר לנשים פרנגיות ללבוש בגדים ולהרוויח כסף, ולבסוף - היא ממליצה בפני זק כי ימנה את רום ליורשו, כאשר ייצא לפנסיה ויפרוש מתפקידו כנגוס הגדול. בשלב מסוים, היא נחטפת על ידי הדומיניון, והופכת לקלף מיקוח במשא ומתן לחילופי אסירים בין הפדרציה לבין הדומיניון.
אישקה הופיעה בחמישה פרקים של "מסע בין כוכבים: חלל עמוק 9", הראשון שבהם הוא "Family Business", מהעונה השלישית.
Ishka באתר Memory Alpha (ויקי מסע בין כוכבים)
רשימת כללי הרכש הפרנגיים, באתר סטארבייס972, 7 באפריל 2004
לזכרה של מוגי - ססילי אדמס, באתר סטארבייס972, 7 במרץ 2004
קלינגונים > גרילקה

גרילקה, בגילומה של השחקנית האמריקאית מארי קיי אדמס, היא אישה קלינגונית, אשר הייתה נשואה למשך תקופה קצרה לקווארק.
ערב אחד, קווארק מוצא את עצמו בבר שלו עם לקוח אחד בלבד - קלינגון בשם קוזאק. בסוף הערב, כאשר קוזאק שיכור לגמרי, אוזל לו הכסף המזומן, והוא מבקש מקווארק לשלם באשראי. קווארק מסרב, וכתוצאה מכך - קוזאק מתרגז ושולף סכין. בעוד קווארק נסוג לאחור, קוזאק מתקרב אליו, מועד, נופל על הסכין שלו והורג את עצמו. קווארק מוצא את עצמו במרכזו של סכסוך ירושה, בין גרילקה (אלמנתו של קוזאק) לבין ד'גור (אחיו של קוזאק). גרילקה מכריחה את קווארק להינשא לה, על מנת שתוכל לרשת את בעלה המנוח.
כשנתיים מאוחר יותר, כאשר גרילקה מגיעה אל תחנת החלל חלל עמוק 9, וורף וג'דזיה דקס מסייעים לקווארק לחזר אחרי גרילקה, בדרכים המסורתיות של הקלינגונים. כתוצאה מכך, וורף ודקס מתאהבים בעצמם זה בזה, ובסופו של דבר - מתחתנים.
Grilka באתר Memory Alpha (ויקי מסע בין כוכבים)
קרדאסים > דמאר

דמאר הוא קצין צבאי בצבא קרדאסיה, הגולם על ידי השחקן קייסי ביגס. כ-"גלין" (דרגה קרדאסית המקבילה ללוטננט), הוא שירת תחת "גול" (קפטן) דוקאט על ספינת המשא הקרדאסית גראומול (Groumall). בהמשך, שימש כעוזרו של דוקאט - עם הצטרפות האיחוד הקרדאסי אל ארגון הדומיניון וכיבוש תחנת החלל חלל עמוק 9. כאשר הפדרציה כבשה מחדש את התחנה, דמאר מגלה כי טורה זיאל - ביתו של דוקאט - סייעה לקירה נריס ולאחרים לחתור תחתיהם - הוא הרג אותה מיד. כתוצאה ממות ביתו - דוקאט עובר התמוטטות נפשית, ולפיכך נותר מאחור על התחנה ונלקח בשבי הפדרציה, בעוד כוחות הדומיניון והקרדאסים נסוגו מן התחנה בחזרה לשטח קרדאסיה. דמאר מקודם ל"גול", ולאחר מכן ל"לגאט" (אדמירל), והופך למנהיג קרדאסיה. כמנהיג, הוא מגלה כי הדומיניון רק מנצל את הקרדאסים ככלי משחק, במאמציהם לכבוש את רביע אלפא, והוא עורק, יורד למחתרת ומעודד את בני-עמו להתנגד לדומיניון. כמנהיג המרד הקרדאסי החדש, דמאר מקבל סיוע וייעוץ מנציגת הפדרציה - קומנדר קירה נריס. במאבקיו כלוחם התנגדות, במיוחד כאשר אשתו וילדו נלקחו ומוצאים להורג על ידי דומיניון, דמאר מבין את נקודת המבט של הבאג'ורנים, בתקופת כיבוש באג'ור על ידי קרדאסיה. במהלך לחימה, לצידם של קירה וגארק, בניסיון לכבוש את מטה הפיקוד שעל כוכב הבית של קרדאסיה, דמאר נהרג בידי חיילי ג'מהדאר.
דמאר מופיע ב-23 פרקים של הסדרה "מסע בין כוכבים: חלל עמוק 9", הראשון מביניהם - הפרק "Return to Grace" מהעונה הרביעית.
Damar באתר Memory Alpha (ויקי מסע בין כוכבים)
Wykoff באתר Memory Alpha (ויקי מסע בין כוכבים)
לקראת ריאיון עם "דמאר": סיפור סינדרלה, באתר סטארבייס972, 5 באוגוסט 2004
ריאיון עם קייסי ביגס, באתר סטארבייס972, 13 באוגוסט 2004
קרדאסים > אנברן טיין

אנברן טיין, בגילומו של השחקן האמריקאי פול דולי, הוא ראש "סדר אובסידיאן" לשעבר, ואביו הביולוגי של אילם גארק. עם זאת, הוא מעולם לא הודה באבהותו בפומבי, מתוך אמונה כי בנו הוא "חולשה שאינו יכול להרשות לעצמו".
טיין היה ראש "סדר אובסידיאן" במשך עשרים שנה, והיה לראש הארגון היחיד אי פעם, אשר זכה לחיות מספיק זמן כדי שיוכל לפרוש. כראש הסדר, טיין לא בטח באישה, פרט לסוכנת הבית שלו, מילה. הוא היה ידוע באכזריותו, ורבים אמרו שאין לו לב. טיין גם היה מפקדו הישיר של גראק, שאותו הוא הכשיר ויצק אל תוך תמונת מראה של עצמו. עם זאת, טיין היה זה שהגלה את גראק מקרדאסיה, לאחר שבגד בו, בדרך כלשהי אשר מעולם לא נחשפת.
טיין הזקן ניסה לעשות קאמבק, על ידי השמדת כוכב הבית של המייסדים, עם צי משותף של ספינות חלל של סדר אובסידיאן ושל הטאל-שיאר הרומולאנים. תוכניתו שובשה על ידי מסתנן משתנה, והצי הושמד על ידי כוחות של ג'מהדאר. בעוד כולם היו סבורים כי טיין מצא את מותו בקרב, הוא למעשה נלכד על ידי הדומיניון, והוכנס למעצר במחנה כליאה 371.
בשנת 2373, טיין מצליח להעביר לגארק מסר, המציין כי הוא עדיין בחיים. גארק יוצא במשימה לשחררו מכלאו, אולם עד שהוא מגיע אליו - טיין גוסס מבעיות לב. על ערש מותו, לאחר שהשתכנע כי כל אויביו מתים, טיין מבקש מגארק לברוח מהכלא ולנקום בדומיניון על מה שעשו לו. גארק מסכים, בתנאי שטיין יבקש זאת ממנו כאביו, ולא כמפקדו. בתחילה טיין מכחיש כי גארק הוא בנו, אולם בסופו של דבר הוא מודה בכך, ומת זמן קצר לאחר מכן.
Enabran Tain באתר Memory Alpha (ויקי מסע בין כוכבים)
קרדאסים > מילה

מילה, בגילומה של ג'וליאנה מקארתי, הייתה במשך למעלה משלושה עשורים סוכנת הבית של אנברן טיין, ראש מסדר אובסידיאן. ככל הנראה, במהלך תקופת היכרותם המשותפת מילה הביא לו ילד, והם קראו לו אילם גארק. בשל תפקידו הרגיש של טיין, הוחלט להסתיר את העובדה שהוא היה אביו של גארק. אף על פי שטיין, מילה וגארק אינם מודים בכך, גארק מתייחס אל מילה כאל אם, וסביר להניח כי היא הייתה דמות-אם עבורו, במשך כל חייו. בשנת 2371, טיין שוקל להרוג את מילה, משום שהיא יודעת עליו יותר מדי. עם זאת, הוא מעולם לא הוציא לפועל כוונה זו. מילה נהרגה על ידי חיילי ג'מהדאר בערב שחרורה של קרדאסיה מהדומיניון.
Mila באתר Memory Alpha (ויקי מסע בין כוכבים)
שונות/אחר > לוקוטוס

דמותו של לוקוטוס מופיעה רק פעם אחת בסדרה, בזיכרון מהעבר של בנג'מין סיסקו.
שונות/אחר > מורן

מורן, המגולם על ידי השחקן מארק אלן שפרד, הוא חייזר זכר מגזע לוריאן, והיחיד מבני-עמו אשר נראה אי פעם בזיכיון "מסע בין כוכבים". דמותו יושבת באופן קבוע על הבר של קווארק, ומשמעות שמו: היפוך האותיות בשם "נורם" - הומאז' לדמותו של "נורם" מסדרת הטלוויזיה "חופשי על הבר".
על פי מעצב האיפור מייקל ווסטמור, ביום הראשון של צילומי הסדרה "מסע בין כוכבים: חלל עמוק 9", הבמאי בחר במורן באופן אקראי, מבין מספר דמויות שונות שהוצגו בפניו. על אף שווסטמור עשה מאמצים רבים על מנת להבטיח שמורן יוכל לדבר, במקרה ולדמות אי פעם תהיה שורת טקסט, הוא מעולם לא נראה מדבר בסדרה (אף על פי שהוא כן נראה צוחק); הדבר הפך לבדיחה פנימית, כאשר דמויות אחרות מעירות מספר פעם עד כמה הוא היה פטפטן. מורן מפורסם בכך שהוא יודע את הבדיחה המצחיקה ביותר ביקום, ובכמה מהפרקים ניתן לראות דמויות צוחקות, הקמות מכיסא הסמוך אליו. קווארק לפעמים פורץ בצחוק כשהוא מנסה לספר את הבדיחה, ומציין שאף אחד לא יכול לספר אותה כמו מורן. למרות זאת, רק לעיתים נדירות מורן נראה כמי שמבין את הבדיחות של קווארק, ואם זה קורה - לוקח לו זמן מה.
בפרק "Who Mourns for Morn?" היוצרים צוחקים על קיומה של דמותו של מורן כדמות קבועה בבר של קווארק, כאשר קווארק מגדיר את מקרן ההולוגרמות שברשותו להקרין את דמותו של מורן על כיסאו הקבוע, בשקט, במהלך שתייה; עקב כך שמורן היה שבועיים בנסיעה. אף אחד לא מבין שלא מדובר במורן האמיתי, עד אשר קפטן סיסקו ודקס מגיעים אל הבר ומבשרים לכל הנוכחים כי מורן מת. רק מאוחר יותר מתגלה כי הוא לא באמת מת, וכי השמועה על מותו הייתה, למעשה, חלק מהונאה.
לעיתים קרובות, דמויות אחרות מתייחסות למשהו שמורן עשה, אשר לצופה, נראה מאוד לא אופייני למורן. לדוגמה, כשהתברר שהמלחמה עם הדומיניון היא בלתי נמנעת, מורן, לכאורה, זורק כיסא אל עבר קווארק, ואז רץ עירום לאורך הטיילת בצרחות "כולנו אבודים!"; בהמשך הוא הובהל לבית תפילה באג'ורני, השליך עצמו לרגליו של הכהן, וביקש ממנו מחילה; ויק פונטיין, הזמר ההולוגרפי (דמות חוזרת מעונות 6–7), החמיא לביצוע של מורן לשיר "ניו יורק, ניו יורק"; לוטננט-קומנדר וורף טען כי מורן היה לוחם קרבות אימתני, והשניים לחמו זה בזה בהולודק על בסיס שבועי. ג'דזיה דקס הצהירה כי כמעט והיה לה קשר רומנטי עם מורן, אולם הוא סירב לה.
מעט מאוד מתגלה על מורן או בני-עמו בתוכנית. בפרק "Who Mourns for Morn?", נרמז כי מורן היה מעורב בכמה פעילויות פליליות, הבולטת ביותר בהן היא שוד, אשר במסגרתו הצוות שלו גנב אלף לבנות של לאטינום. כמו לכל לוריאני, למורן יש שתי קיבות ו-17 אחים ואחיות.
מורן מופיע גם ב-"מסע בין כוכבים: הדור הבא", בפרק "Birthright, Part I", וכן מבצע הופעת קמאו בפרק הבכורה של "מסע בין כוכבים: וויאג'ר" - "Caretaker".
Morn באתר Memory Alpha (ויקי מסע בין כוכבים)
שונות/אחר > קיו

קיו מופיע בסדרה רק בפרק אחד מהעונה הראשונה- Q- Less.
שונות/אחר > טורה זיאל

טורה זיאל היא הבת של דוקאט הקרדאסי וטורה נפרם הבאג'ורנית. את רוב שנותיה הראשונות היא בילתה ביחד עם אמא שלה, ועל כן - שמה בנוי כמו כל שמות הבאג'ורנים (עם שם המשפחה "טורה" לפני השם הפרטי "זיאל"). שמה הפרטי, זיאל, הוא שם קרדאסי נפוץ. סיה בייטן גילמה את דמותה של זיאל בפרקים "Indiscretion" ו-"Return to Grace"; טרייסי מידנדורף גילמה את דמותה בפרק "For the Cause"; בשבעת הפרקים הנוספים בה הופיעה דמותה של זיאל - הראשון שבהם הוא הפרק "In Purgatory's Shadow" והאחרון שבהם הוא הפרק "Sacrifice of Angels" - גילמה את התפקיד השחקנית מלאני סמית'.
זיאל הופיעה לראשונה בעונה 4 בפרק "Indiscretion". בפרק זה, דוקאט מתלווה קירה נריס לאתר התרסקות של ספינת תחבורה קרדאסית, בחיפושם אחר ניצולים באג'ורנים. באתר ההתרסקות קירה מגלה כי על ספינת החלל הייתה המאהבת הבאג'ורנית של דוקאט - טורה נפרם. כאשר השניים מוצאים את קיברה של נפרם - דוקאט מתוודה כי הייתה להם בת משותפת, בשם זיאל, שגם היא הייתה על סיפון הספינה. דוקאט מתכוון להרוג את זיאל, אם תימצא בחיים, על מנת להגן על הקריירה שלו - שכן הולדת בת מחוץ לנישואין הוא טאבו בחברה הקרדאסית, אולם כאשר הוא מוצא אותה, במחנה שבויים של הברין - קירה מצליחה לדבר אל ליבו, ולשכנע אותו שלא להרוג אותה. לבסוף, דוקאט לוקח את זיאל איתו בחזרה אל קרדאסיה.
בשל המורשת המעורבת שלה - חייה של זיאל הפכו לבלתי אפשריים הן על קרדאסיה והן על באג'ור, ולפיכך היא מצאה את עצמה מתגוררת על חלל עמוק 9, שם היא חשה בנוח, בקרב האוכלוסייה המגוונת, ובפרט - בקרבתה של מייג'ור קירה, אשר מהווה עבורה דמות של אחות גדולה. זמן קצר לאחר הגעתה לתחנה, היא נכנסת למערכת יחסים רומנטית עם אילם גארק, אף על פי שזה נראה כמו מערכת יחסים של נוחות, מכיוון שהם השניים היחידים ממוצא קרדאסי שעל התחנה; עם זאת, הם פיתחו רגשות אמיתיים זה לזה, למורת רוחו של אביה דוקאט - יריבו הוותיק של גארק.
לזמן קצר זיאל פונתה מהתחנה אל באג'ור, במהלך המתקפה של האיחוד הקרדאסי והדומיניון, אשר החזירו לה את שמה מתקופת הכיבוש - "טרוק נור". לבסוף, זיאל חזרה אל התחנה, להיות קרובה לאביה דוקאט - מפקד התחנה החדש, ולמייג'ור קירה, ידידתה הקרובה. לאחר שזיאל הבינה את טיבו האמיתי של אביה, היא מסכימה לסייע לתא התנגדות לקרדאסים ולדומיניון אשר מוקם בתחנה - הכולל את רום, קווארק, קירה, ג'ייק וליטה. ביחד, הם מחבלים בניסיון המשותף של הקרדאסים והדומיניון לפרק שדה מוקשים שהונח על פי חור התולעת לרביע גמא, אשר מונע מהגעת תגבורת נוספת אל רביע אלפא (הפרק "Sacrifice of Angels"). כאשר מסתבר כי כוחות הפדרציה עומדים לכבוש מחדש את התחנה, וכוחות קרדאסיה והדומיניון נאלצים לסגת, דוקאט מנסה לשכנע אותה לברוח איתו מהתחנה, ולחזור איתו לקרדאסיה. היא מסרבת, ומודה כי סייע לתא המחתרת, ועל כן - דמאר, הקצין הראשון של דוקאט, יורה בה מיד למוות. דוקאט, אשר עד למותה של בתו בזרועותיו, עובר מיידית התמוטטות נפשית קטטונית.
Tora Ziyal באתר Memory Alpha (ויקי מסע בין כוכבים)
שונות/אחר > ויק פונטיין

ויק פונטיין הוא איש בידור הולוגרפי המופיע באחת מהתוכניות הרצות באחת מסוויטות ההולודק של קווארק על תחנת החלל חלל עמוק 9. את דמותו מגלם השחקן ג'יימס דארן.
פונטיין נוצר על ידי מתכנת הולוגרמות בשם פליקס, אשר עיצב אותו להיות זמר בלאס וגאס של שנות ה-60. הוא כריזמטי מאוד ומהיר תפיסה. הוא משמש כיועץ לא-רשמי עבור אנשי הצוות של חלל עמוק 9, ולוקח על עצמו לשדך בין אודו לבין קירה.
דבר נדיר בקרב דמויות הולוגרפיות הוא שהן מודעות לעצמן ולהיותן הולגרפיות. כמו פרופסור מוריארטי, מהפרק "Elementary, Dear Data" של "מסע בין כוכבים: הדור הבא", וכמו דמות "הדוקטור" מ-"מסע בין כוכבים: וויאג'ר", כך גם פונטיין מודע לעצמו. כמו הדוקטור, יש לו את היכולת להדליק ולכבות את התוכנית שלו.
במקור, התפקיד של ויק הוצע לפרנק סינטרה ג'וניור (בנו של פרנק סינטרה), אך הוא דחה אותו, מאחר שהוא רצה לשחק רק חייזר.
השירים שביצע ג'יימס דארן בפרקי "מסע בין כוכבים: חלל עמוק 9", בדמותו של פונטיין, יצאו באלבום בשם "This One's from the Heart".
פרופ' ג'ניפר סיסקו של יקום המראה, מתוך "מסע בין כוכבים: חלל עמוק 9"
ג'וזף סיסקו, מתוך "מסע בין כוכבים: חלל עמוק 9"
שרה סיסקו, מתוך "מסע בין כוכבים: חלל עמוק 9"
פני ג'ונסון ג'רלד כקסידי ייטס, מתוך "מסע בין כוכבים: חלל עמוק 9".
קייקו אישיקאווה, טרם נישואיה למיילס או'בריאן, מתוך "מסע בין כוכבים: הדור הבא".
מולי או'בריאן, מתוך "מסע בין כוכבים: חלל עמוק 9".
קיראיושי או'בריאן, מתוך "מסע בין כוכבים: חלל עמוק 9".
מייקל אדינגטון, מתוך הפרק "For the Cause" - עונה 4 של "מסע בין כוכבים: חלל עמוק 9".
תת-אדמירל לייטון; מתוך עונה 4 של "מסע בין כוכבים: חלל עמוק 9".
ויליאם רוס, מתוך "מסע בין כוכבים: חלל עמוק 9".
לות'ר סלואן, מתוך הפרק "Inter Arma Enim Silent Leges" - עונה 7 של "מסע בין כוכבים: חלל עמוק 9".
קאלוין הדסון; עונה 2 של "מסע בין כוכבים: חלל עמוק 9".
אקורם לאן; עונה 4 של "מסע בין כוכבים: חלל עמוק 9".
ג'ארו אסה; עונה 2 של "מסע בין כוכבים: חלל עמוק 9".
לי נאליס; עונה 2 של "מסע בין כוכבים: חלל עמוק 9".
צ'ייס מסטרסון כליטה, מתוך "מסע בין כוכבים: חלל עמוק 9".
בראייל אנטוס, מתוך הפרק "The Collaborator" - עונה 2 של "מסע בין כוכבים: חלל עמוק 9".
אופקה סולאן, מתוך הפרק "Emissary" - עונה 1 של "מסע בין כוכבים: חלל עמוק 9".
שקאר אדון, מתוך הפרק "Shakaar" - עונה 3 של "מסע בין כוכבים: חלל עמוק 9".
נילה; עונה 1 של "מסע בין כוכבים: חלל עמוק 9".
מורה פול, מתוך הפרק "The Alternate" - עונה 2 של "מסע בין כוכבים: חלל עמוק 9".
סוזאנה תומפסון כלנרה קאהן, מתוך הפרק "Rejoined" של "מסע בין כוכבים: חלל עמוק 9"
מִשְתָנָה נקבה, מתוך הפרק "The Search, Part II", עונה 3 של "מסע בין כוכבים: חלל עמוק 9"
ג'פרי קומבס כבראנט, מתוך "מסע בין כוכבים: חלל עמוק 9"
זק, מתוך הפרק "The Nagus" - עונה 1 של "מסע בין כוכבים: חלל עמוק 9".
אישקה, מתוך "מסע בין כוכבים: חלל עמוק 9"
גרילקה; עונה 3 של "מסע בין כוכבים: חלל עמוק 9".
קייסי ביגס כדמאר, מתוך "מסע בין כוכבים: חלל עמוק 9"
פול דולי כאנברן טיין, מתוך "מסע בין כוכבים: חלל עמוק 9"
מילה, מתוך הפרק "The Dogs of War" - עונה 7 של "מסע בין כוכבים: חלל עמוק 9", 1999.
מורן, מתוך הפרק "Who Mourns for Morn?" - עונה 6 של "מסע בין כוכבים: חלל עמוק 9", 1998.
סיה בייטן כזיאל, מתוך הפרק "Indiscretion" של "מסע בין כוכבים: חלל עמוק 9", 1995.
מלאני סמית' כזיאל, מתוך הפרק "Sacrifice of Angels" של "מסע בין כוכבים: חלל עמוק 9", 1997.
ג'יימס דארן כויק פונטיין, מתוך הפרק "His Way" של "מסע בין כוכבים: חלל עמוק 9".
ג'ון לייט

| --- | --- |
אין תמונה חופשית
 לידה:  30 בספטמבר 1973  (בן 51) ברמינגהאם, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994 
 מקום לימודים:  האקדמיה למוזיקה ולאמנויות הדרמה של לונדון  King Edward VI Camp Hill School for Boys 
 בן או בת זוג:  נב קמפבל (2007–2011) 
 פרופיל ב-IMDb
 
ג'ון לייט (באנגלית: John Light; נולד ב-30 בספטמבר 1973) הוא שחקן אנגלי.
ביוגרפיה

לייט נולד בעיר ברמינגהאם. אביו, ששמו גם ג'ון לייט, הוא מנהל בית ספר בגמלאות, ונשיא מועדון הקריקט גלוסטרשייר קאונטי. אחותו, ליז לייט, מנהלת תיאטרון לנוער בברמינגהאם בשם "Stage2". ג'ון למד בתיאטרון הלאומי לנוער.
ביוגרפיה > קריירה

לייט הופיע בתפקיד הנרי לנוקס במיני-סדרה "צפון ודרום", עיבוד לרומן באותו שם מאת אליזבת גאסקל, בכיכובם של ריצ'רד ארמיטאג' ודניאלה דנבי-אש. הוא שיחק בתפקיד הראשי בדמות בנו של רודיארד קיפלינג ב-"My Son John".
הוא גילם את דמותו של הטייס הבריטי רוברט ניומן בסרט הגרמני "דרזדן" ודיבר בו גרמנית. ב-2003 שיחק בתפקיד ג'פרי, דוכס בריטני בסרט "אריה בחורף" לצדם של פטריק סטיוארט, גלן קלוז וג'ונתן ריס מאיירס. הוא שיחק בתפקיד מלאך שנפל בשני סרטים משנת 2005 והם "The Prophecy: Uprising" ו-"The Prophecy: Forsaken". ב-2009 הופיע לייט בתפקיד הראשי במחזה "A New World: A Life of Thomas Paine".
ב-2011 שיחק לייט בתפקיד אלן ברדלי, גבר המואשם באונס, בסדרת הטלוויזיה "הגלימה".
ב-2013 הופיע בדמות פקד רוג'ר נלסון בעונה הראשונה של סדרת הטלוויזיה "WPC 56" של רשת ה-BBC.
עוד ב-2013 הופיע בדמות הרקול פלמבו, יריבו של האב בראון, בפרק העשירי של העונה הראשונה בסדרה "האב בראון". הוא חזר וגילם את אותה דמות גם בעונות הבאות. ב-2014 שיחק בפרק "The Mysteries of the Rosary", ב-2015 בפרק "The Judgment of Man", ב-2016 בפרק "The Daughter of Autolycus" וב-2017 בפרק "The Penitent Man".
ב-2014 השתתף לייט בפרק בסדרה "לואיס" בתפקיד פרופ' פליקס גרווד, וכן הופיע בפרק של סדרת הפריקוול "אנדוור".
לייט מרבה לשחק בתיאטרון. תפקידיו על הבמה כוללים את פסטיבל כל כתבי בסטרטפורד-אפון-אייבון, שם כיכב במחזה "יוליוס קיסר" בבימויו של שון הולמס בתפקיד ברוטוס, ובמחזה "הסערה" בבימויו של רופרט גולד גילם את קליבן. ב-2012 הופיע בדמות טום פיין במחזה "Thom Pain (based on nothing)", עליו זכה לשבחי המבקרים.
ב-2015 כיכב לייט במחזה "Taken at Midnight" יחד עם פנלופי וילטון. על תפקיד זה היה מועמד לפרס אוליבייה לשחקן המשנה הטוב ביותר במחזה. בהמשך כיכב בתפקיד אסקמילו במחזה "Carmen Disrupted" יחד עם שרון סמול.
בסוף 2016 ובתחילת 2016 הופיע במחזה "מרי סטיוארט" לצדן של ג'ולייט סטיבנסון וליה ויליאמס בתיאטרון אלמיידה.
חיים אישיים

ב-2005 החל לייט לצאת עם השחקנית הקנדית נב קמפבל. בני הזוג התארסו ב-2005 והתחתנו ב-5 במאי 2007 במליבו שבקליפורניה. השניים התגרשו ב-2010.